
Ministru kabineta sēdes protokollēmums

Informatīvais ziņojums "Par Nacionālā kino centra projekta "Baltijas jūras dokumentālo filmu forums" īstenošanu"

· 1. Pieņemt zināšanai iesniegto informatīvo ziņojumu.
· 2. Atļaut Kultūras ministrijai uzņemties valsts budžeta saistības Nacionālā kino centra projekta "Baltijas jūras dokumentālo filmu forums" (turpmāk – projekts) īstenošanai Eiropas Savienības kultūras atbalsta programmas "Radošā Eiropa" audiovizuālās jomas apakšprogrammas "Media" ietvaros. Projekta kopējās izmaksas ir 331 165 euro apmērā, tai skaitā Eiropas Savienības finansējums 210 165 euro apmērā un nacionālais līdzfinansējums 121 000 euro apmērā.
· 3. Pieņemt zināšanai, ka šā protokollēmuma 2. punktā minētais nacionālais līdzfinansējums tiks nodrošināts 108 000 euro apmērā Nacionālā kino centra esošo valsts budžeta līdzekļu ietvaros un 13 000 euro apmērā no piesaistīto sadarbības partneru līdzekļiem.
· 4. Kultūras ministrijai projekta īstenošanai saskaņā ar Ministru kabineta 2018. gada 17. jūlija noteikumiem Nr. 421 "Kārtība, kādā veic gadskārtējā valsts budžeta likumā noteiktās apropriācijas izmaiņas" sagatavot un iesniegt pieprasījumu Finanšu ministrijā par nepieciešamo priekšfinansējumu 42 033 euro apmērā.
· 5. Kultūras ministrijai pēc projekta īstenošanas un Eiropas Komisijas Izglītības, audiovizuālās jomas un kultūras izpildaģentūras atmaksātā valsts nodrošinātā priekšfinansējuma saņemšanas iemaksāt to valsts budžetā.

